András Schiff

András Schiff (1953–) er en ungarsk pianist og dirigent.

 Liv og virke
 Bakgrunn
András Schiff studerte ved Franz-Liszt-Musikakademie i Budapest med blant andre Ferenc Rados og György Kurtág, senere i London med George Malcolm. 
 Karriere
Han opptrådte internasjonalt, både som solist og sammen med kjente orkestra, eksempelvis Chicago Symphony Orchestra, Wiener Philharmoniker og Berliner Philharmoniker.

Schiff leder kammerorkesteret Cappella Andrea Barca som han grunnla i 1999.

Fra 1989 til 1998 ledet Schiff Mondsee-Festival i nærheten av Salzburg. Sammen med Heinz Holliger grunnla han i 1995 Ittinger Pfingstkonzerte i Kartause Ittingen.

I januar 2011 forfattet Schiff i samarbeid med andre kunsntere en resolusjon med brodd mot de ungarske medielovene og Orbán-regjeringens politiske innblanding i kulturlivet. I intervjuer meddelte han at han ikke lengre ville holde konserter i Ungarn siden han var blitt persona non grata der,news.de: András Schiff vil ikke opptre i Ungarn mer  samt at han var blitt utsatt for antisemittisk hets.Intervju med Alex Rühle: Wo man Europas Werte mit Füßen tritt, Süddeutsche Zeitung, 8. april 2011

Schiff er gift med fiolinisten Yuuko Shiokawa og bosatt i Firenze.

 Repertoar 
Schiff regnes som en utsøkt fortolker av Mozart, Beethoven og Schubert. Han er særlig viktig som formidler av landsmannen Béla Bartóks klaververk. Dessuten konsentrerer han seg i stor grad om Johann Sebastian Bachs verk. I tilfellet Bach forsøker han ikke å følge en historisk oppføringspraksis, men framfører verkene på moderne flygler av forskjellig fabrikat (Bösendorfer, Steinway). Likevel tilstreber han å respektere en tidsriktig ornamentikk, artikulasjon og frasering, samtidig som han søker å unngå pianistisk «showmanship», slik at fortolkningene hans får et introvert og nærmest intimt preg.

 Opptak og publikasjoner 
Schiff har spilt inn samtlige av sonatene til Mozart, Beethoven og Schubert, samt alle Mozarts klaverkonserter og alle verk for solo klaver av J. S. Bach. Han har også spilt inn lieder av Beethoven, Schubert og Schumann sammen med Peter Schreier, og lieder av Brahms og Schumann med Robert Holl.

 Utmerkelser og priser 
 1996 Kossuthprisen
 1997 Léonie Sonnings musikkpris 
 2003 Bremer Musikfest-Preis
 2006 Æresmedlem av Beethoven-Hauses Bonn
 2009 Ærespris ved Klavierfestival Ruhr
 2011 Robert-Schumann-Preis (Zwickau)Schumann-Preis für András Schiff. I: Saarbrücker Zeitung (Kultur) 9. februar 2011, s. B4
 2011 Pour le MéritePressemelding om opptaket i ordenen Pour le Mérite
 2014: Knight BachelorThe Queen’s Birthday Honours List 2014 – Higher Awards , gov.uk, 14. juni 2014.

 Referanser 

 Litteratur 
 Beethovens Klaviersonaten und ihre Deutung – „Für jeden Ton die Sprache finden…“. András Schiff i samtale med Martin Meyer. Verlag Beethoven-Haus Bonn / Carus-Verlag 2007. ISBN 978-3-88188-107-4

 Eksterne lenker 




  Intervju med András Schiff, mars 1997
  Die Zeit: Omtale av A. Schiffs innspilling av Goldbergvariasjonene
  Andras Schiff: Beethoven Lecture-recitals at Wigmore Hall, London 
  Die Zeit: Omtale av A. Schiffs innspilling av Ludwig van Beethovens alle 32 klaversonater
  Kort biografi på pittsburghsymphony
  FAZ.net - Intervju med András Schiff 16. januar 2011

Kategori:Ungarske klassiske pianister
Kategori:Dirigenter
Kategori:Knights Bachelor
Kategori:Personer fra Budapest